|  |
| --- |
| **RAPORT NGA GJETJET E ANKETIMIT** |
| lidhur me kënaqshmërinë e qytetareve ndaj shërbimeve publike komunale dhe përgjegjësitë e komunës |
| Raport nga gjetjet e anketimit të kryer me qytetarët e Komunës së Kamenicës |

******

NETWORK OF PEACE MOVEMENT/ RRJETI I LEVIZJËS PAQËSORE

Qershor 2016 Kamenic**ë**

***Ky projekt “Promovimi i kodit të etikës dhe rritja e llogaridhënies dhe transparencës në Kamenicë”është mbështetur dhe financuar përmes grantit të Ambasadës Amerikane në Prishtinë***

******

***Hartuar dhe përgatitur nga: Besime Tusha dhe Sherafedin Vranja***

***Redaktuar nga: Besime Tusha***

***Publikuar nga OJQ- Network of Peace Movement/Rrjeti i Lëvizjes Paqësore***

******

***Rr. Skënderbeu Nr# 28***

***62000 Kamenicë, Kosovë***

***Tel: +377 45 291 127***

***E-mail:*** [***ngo.nopm@gmail.com***](mailto:ngo.nopm@gmail.com)

***QERSHOR 2016***

**TABELA E PËRMBAJTJES**

Përmbledhja ekzekutive……………………………………………………………………..............................3

Hyrje.....................................................................................................................................................................4

Qëllimet e Anketimit.....................................................................................................................................5

Rreth organizatës jo-qeveritare – Rrjeti i Lëvizjes Paqësore…………………............................6

Gjetjet e hulumtimit......................................................................................................................................7

Konkludimet...................................................................................................................................................13

**Përmbledhja ekzekutive**

OJQ Rrjeti i Lëvizjes Paqësore (NOPM) publikon raportin e të gjeturave të anketimit me qytetarët e Kamenicës lidhur me kënaqshmërinë e qytetareve ndaj shërbimeve publike komunale dhe përgjegjësitë e komunësapo llogaridhënies së komunës.

Anketimi është kryer nga pesë vullnetar të OJQ Rrjeti i Lëvizjes Paqësore (NOPM) me rreth 100 qytetarë të komunitetit Shqiptar, Serb dhe Romë. Kjo është bërë me konsensusin paraprak të autoriteteve komunale ku pastaj OJQ ka përgatitur pyetësorin në Gjuhën Shqipe dhe Serbe. Qëllimi i studimit/anketimit është për të matur shkallën e kënaqësisë së qytetarëve ndaj shërbimeve publike komunale dhe përgjegjësitë e komunës për të gjetur zgjidhje si dhe për të përmirësuar boshllëqet e mundshme.

Qëllimi dhe gjetjet e anketimit do të shërbejnë dhe të vlerësojnë shkallën e etikës dhe llogaridhënies së administratës ndaj qytetarëve si dhe do të shërbejë si mjet për të mbështetur autoritetet lokale dhe ngritjen e mekanizmave për të ndihmuar qytetarët për të adresuar nevojat e tyre siç duhet në administratën publike.

OJQ NOPM përmes vullnetarëve të saj ka shpërndarë pyetësorët dhe ka mbledhë mendimet e qytetarëve. Gjashtë vullnetarë janë angazhuar për të shpërndarë pyetësor për qytetarët të cilët janë përzgjedhur në mënyrë të rastësishme nga të tre komunitetet që jetojnë në komunë. Si synim ka qenë arritja e qytetarëve nga zonat urbane dhe rurale, duke përfshirë gratë, të moshuarit, të rinjtë dhe personat me aftësi të kufizuara.

Për realizimin e këtij hulumtimi janë anketuar 100 respodent prej tyre 83 shqiptar ( 48 femra dhe 35 meshkuj), 13 serb (3 femra dhe 12 meshkuj) si dhe 2 Romë meshkuj. Ky hulumtim u realizua gjatë muajit Prill dhe Maj 2016 në komunën e Kamenicës duke përfshirë edhe fshatrat.

**Hyrja**

Gjatë periudhës së anketimit Prill- Maj 2016 NOPM nëpërmjet vullnetarëve të saj ka kryer anketimit me qytetarë të gjitha komuniteteve që jetojnë në komunën e Kamenicës. Kurse me theks te veçante janë synuar të rinjtë, gratë, minoritet nga zonat rurale dhe urbane.

Anketimi është i përbërë prej tri pjesëve përbërës e ato janë informacione mbi menaxhmentin (modeli i pyetësorit), pyetjet për respodentet dhe demografinë.

Pjesa e parë e pyetësorit përcakton kohën, numrin identifikues të respodentit, muajin, datën, vendin e intervistës, vendbanimin e respodentit, ditën e kryerjes se intervistës, kohën e regjistruar të fillimit të intervistës dhe përfundimit të intervistës si dhe gjatësinë e kohës se intervistës

Pjesa e dytë përbëhet nga pyetjet e hulumtimit të cilat janë lidhur me problemet që ballafaqohen qytetarët, mënyrën e zgjidhje së tyre, planet vjetore të kuvendit komunal dhe komiteti për politikë dhe financa dhe zbatimin e tyre, raportimin mbi shpenzimet buxhetore dhe obligimet e komunës që duhet t’i publikojë të gjitha raportet e shpenzimeve tremujore dhe vjetore. Po ashtu rolin mbikëqyrës te kuvendit kundrejt legjislativit, performancën e shërbimeve komunale, nevojat e qytetarëve si dhe të arriturat e komunës, shkallën e efikasitetit të administratës komunale në lëshimin e dokumenteve. Pjesëmarrja në organet vendim-marrëse si kuvendi komunal, komiteti për politikë dhe financa. Po ashtu shërbimet apo fushat/aktivitetet në komunë që duhet të adresohen urgjentisht, informimin rreth punës së komunës në përgjithësi dhe në çfarë mase besoni se përfaqësuesit e komunës marrin në konsideratë mendimet e qytetarëve të komunës.

Pjesa e tretë dhe e fundit përbën demografinë me qëllime statistikore si dhe ka pyetje rreth gjinisë, kombësisë dhe informacioneve te tjera te respondentit.

Shumica e përgjigjeve janë paraqitur edhe në mënyrë grafike me ilustrime për te ofruar një pasqyrë sa më të saktë, kuptimplotë dhe informative për qytetarët dhe zyrtarët komunal si dhe për inkurajuar zyrtarët për gjetjen e zgjidhjeve dhe përmirësuar perfomancën komunale.

**Qëllimet e Anketimit janë:**

* Te vlerësohet kënaqshmëria e qytetarëve ndaj shërbimeve publike komunale
* Rritet vetëdijesimi i qytetarëve për obligimet dhe përgjegjësit e komunës
* Që të sigurohet transparenca në punën e administratës dhe zyrtarëve të zgjedhur;
* Për të gjetur zgjidhje si dhe për të përmirësuar boshllëqet e mundshme.
* Matja e shkallës së etikës dhe llogaridhënies së administratës ndaj qytetarëve
* Që të inkurajohen zyrtarët e administratës dhe të zgjedhurit në punën e tyre për gjetjen e zgjidhjeve që rëndojnë qytetarët
* Që të sigurohet pjesëmarrja e qytetarëve në proceset politike vendim-marrëse;
* Që të sigurohet përgjegjshmëria e zyrtarëve të zgjedhur ndaj qytetarëve dhe që ata të jenë përfaqësues të vërtetë të interesave të shoqërisë
* Mbështetja e autoriteteve lokale në ngritjen e mekanizmave për të ndihmuar qytetarët për të adresuar nevojat siç duhet ne administratën publike
* Që zyrtarëve të zgjedhur t’iu ofrohen informata mbi brengat e vërteta me të cilat ballafaqohet qytetari

**Rreth organizatës jo-qeveritare – Rrjeti i Lëvizjes Paqësore**

Organizata Network of Peace Movement (NOPM) ka përvojë të gjerë në zbatimin e aktiviteteve të ngjashme me autoritetet dhe institucione të ndryshme komunale. Organizata kryesisht punon në sforcimin e demokracisë lokale dhe qendrore në përmirësimin e transparencës si në pjesëmarrje në vendim-marrje, integrimit dhe dialogut ndëretnik, fuqizimin e grave dhe të rinjve, si kategorive të margjinalizuara të shoqërisë kosovare, si dhe në përmirësimin e ngritjes së kapaciteteve të autoriteteve dhe institucioneve të ndryshme komunale. Fokus kryesor NOPM ka kryerjen e shumicës së aktiviteteve në Regjionin e Gjilanit (duke përfshirë komunat si: Viti, Gjilan, Kllokot, Partesh, Novobërd, Ranillugut dhe Kamenicë), por fushëveprimi i saj nuk ka qenë vetëm në këtë regjion, por edhe në regjione të tjera duke përfshirë komunat tjera.

Fushat kryesore të punës dhe veprimit të NOPM-së në mënyrë të ngjashme ka avokuar për çështjet kryesore që janë të lidhura me qeverisjen lokale me fokus kryesor rritjen e transparencës, llogaridhënies dhe përgjegjshmërisë tek institucionet lokale. Gjithashtu, organizata avokon për çështjet kryesore që kanë të bëjnë me buxhetimin me pjesëmarrje dhe pjesëmarrjen e publikut në hartimin e politikave lokale siç janë rregulloret, planet punës, planet e veprimit, etj.,si dhe planifikimin dhe ekzekutimin e buxhetit. Përveç kësaj, partneriteti dhe veprimtaria e bashkëpunimit të ngushtë me autoritetet lokale, organizatat e shoqërisë civile (OSHC), qytetarët, kryetarë të fshatit/lagjes si dhe me shumë organizata të tjera në lokalitete ose në qytete, në vend ose jashtë vendit janë një vlerë e shtuar për punën e përditshme të organizatës sonë, si dhe për marrëdhëniet me donatorët, përfitues direkt dhe indirekte.

Dhe krejt për fund, nga muaji Korrik 2015, Organizata është përzgjedhur si qendër rajonale e Platformës CivKos për rajonin e Gjilanit për të ofruar shërbime dhe konsultime organizatave të shoqërisë civile ku mbulon komunat e Gjilanit, Kamenicës, Vitisë, Ranilug, Partesh, Kllokot dhe Novobërdës. Objektiva primare është aktivizimi i qytetarisë aktive me theks të veçantë të rritjes së pjesëmarrjes së qytetareve ne vendim-marrje, dhe mundësoj qeverive komunale krijimin e partnereve nga shoqëria civile si dhe mundësisë së barabartë dhe gjithë përfshirëse për qytetari aktive në shërbim të zhvillimit të gjithmbarshëm shoqëror.

**RAPORTI NGA GJETJET E ANKETIMIT**

**lidhur me kënaqshmërinë e qytetarëve ndaj shërbimeve publike komunale dhe përgjegjësitë e komunës**

P-1. Cili është problem më i rëndësishëm që jeni duke u ballafaquar në komunën tuaj?

Këto janë tri problemet më të rëndësishme që janë listuar nga të anketuarit

* *Performanca e kuvendit komunal dhe organet e saj*
* *Varfëria*
* *Shërbime të dobëta të kujdesit shëndetësor*

P-2. A mendoni se problemet e komunës suaj mund të zgjidhen përmes autoriteteve lokale?

Rreth 80% e të anketuarve janë përgjigjur se autoritet lokale mund t’i zgjedhin problemet e komunës në mënyrë të duhur dhe efikase me një përkushtim më të madhe të administratës dhe organeve të kuvendit komunal

P-3. A e dini që plani vjetor i Kuvendit Komunal (KK) është zhvilluar dhe publikuar?

* Jo 42%
* Po 23%
* Nuk e di 35%

P-4. A e dini që Kuvendi Komunal duhet të raportoj në zbatimin e punës së vet vjetore?

* Po 19%
* Jo 51%
* Nuk e di 30%

P-5. A jeni në dijeni se plani vjetor i Komitetit për Politika dhe Financa (KPF) duhet të zhvillohet dhe publikohet?

* Po 12%
* Jo 61%
* Nuk e di 27%

P-6. A jeni të vetëdijshëm se komuna duhet t’i publikoj të gjitha raportet e shpenzimeve tremujore dhe vjetore?

* Po 17%
* Jo 48%
* Nuk e di 35%

P-7. A jeni të vetëdijshëm se Kuvendi Komunal rishikon, miraton dhe dorëzon buxhetin komunal tek Ministria e Financave më së voni deri më 30 Shtator?

* Po 24 %
* Jo 58 %
* Nuk e di 18 %

P-8. A jeni të vetëdijshëm mbi rolin mbikëqyrës të Kuvendit Komunal (legjislativit) kundrejt ekzekutivit?

* Po 10 %
* Jo 61 %
* Nuk e di 29 %

P-9. A jeni të kënaqur me performancën e shërbimeve komunale ( i kënaqur, mesatarisht i kënaqur dhe jo i kënaqur)

Lidhu me këtë pyetje, 41 respondent janë përgjigjur se janë mesatarisht te kënaqur, 44 të kënaqur dhe 15 jo të kënaqur

P-10. A mundeni të na tregoni, duke pasur parasysh nevojat e juaja si qytetar, cilat janë përmirësimet më të nevojshme në komunën e juaj?

Të anketuarit listuan këto nevoja në komunë

* Pajisje për sheshe sportive, kënd të lojërave etj.
* Ulëse/tavolina
* Përmirësimi i mirëmbajtjes

P-11. Si e vlerësoni efikasitetin e lëshimit të dokumenteve si më poshtë? A do ta vlerësoni si pozitive, deri diku pozitive dhe negative?

Shumica e të anketuarve janë përgjigjur sa i përket efikasitetit te lëshimit të dokumenteve si pozitive: 55 janë përgjigjur pozitive, 36 deri diku pozitive dhe 9 negative

|  |  |  |
| --- | --- | --- |
| **Pozitive** | **Deri diku pozitive** | **Negative** |
| **55** | **36** | **9** |

P-12. Gjatë viteve të kaluara a keni marr pjesë në takime të kuvendit komunal, komitetit për politikë dhe financa, debate publike, dëgjime buxhetore etj. ?

Nga 100 të intervistuar, 76 janë përgjigjur se nuk kanë marrë pjesë në asnjë takim të lartpërmendur, 16 janë përgjigjur se kanë marrë pjesë vetëm në debate publike, 6 në dëgjime buxhetore dhe vetëm 2 në mbledhje të kuvendit komunal.

P-13. Ju lutem më tregoni se cilat janë shërbimet apo fushat/aktivitetet në komunën e juaj që duhen ti adresoni urgjentisht?

* Kujdesi shëndetësorë primar
* Sportet
* Parqet dhe fushat rekreative

P-14. A mund të më njoftoni se sa jeni të informuar rreth punës së komunës suaj në përgjithësi? A jeni shumë të informuar, deri diku të informuar, jo shumë të informuar apo

Shumica e të anketuarave janë përgjigjur se janë jo shumë të informuar ose prej 100 respodenteve, 61 thanë se janë shumë të informuar, 32 deri diku të informuar dhe 6 aspak të informuar.

P-15. Deri në çfarë mase besoni se përfaqësuesit e komunës suaj marrin në konsideratë mendimet e qytetarëve të komunës suaj? A mendoni se përfaqësuesit komunës suaj i marrin në konsideratë mendimet e juaja shumë, disa, nuk i marrin parasysh aspak.

Shumica e të anketuarave janë përgjigjur se vetëm disa mendime dhe sugjerimeve e qytetarëve merren në konsiderate ose nga 100, 51 thanë se disa mendime merren në konsideratë, 27 marrin në konsideratë mendimet e juaja shumë dhe vetëm 22 thanë se nuk i marrin parasysh aspak.

P-16. A mund të na thoni nëse pajtoheni me deklaratën e më poshtme “Qeveria ime lokale i mirëpret pjesëmarrjen e qytetarëve” PO ose JO

Prej 100 të anketuarave, 62 janë përgjigjur PO dhe 38 JO

P-17. A mund të na thoni nëse pajtoheni me deklaratën e më poshtme “Unë pranoj shërbime të mira për taksat komunale që i paguaj” PO or JO

Prej 100 të anketuarave, 53 janë përgjigjur me JO dhe 47 me PO

P-18. A mund të na thoni nëse pajtoheni me deklaratën e më poshtme “Nëse do të kisha ndonjë problem dhe nëse do të më nevojitet ndihma nga komuna ime, unë do ta dija se ku do të drejtohem” **PO** **ose JO**

Prej 100 të anketuarave, 58 janë përgjigjur me JO dhe 42 me PO

**KONKLUDIMET**

Nga të gjeturat e hulumtimit ende vërehet se qytetarët nuk janë në dijeni dhe të informuar lidhur me punën e komunës në përgjithësi. Nga gjetjet del se brenga më e madhe është performanca e kuvendit komunal dhe organeve të saj, varfëria dhe shërbime të dobëta të kujdesit shëndetësor.

Gjithashtu, rreth 80% e të anketuarve janë përgjigjur se autoritet lokale mund t’i zgjedhin problemet e komunës në mënyrë të duhur dhe efikase me një përkushtim më të madhe të administratës dhe organeve të kuvendit komunal

Sa i përket punës dhe planeve të kuvendit komunal dhe komiteti për politikë dhe financa, të anketuarit nuk janë shumë të informuar lidhur me obligimet e tyre dhe si pasojë edhe nuk kanë informatë se çka realisht ndodhë.

Në lidhje me publikimin e raporteve të shpenzimeve financiare tremujore dhe vjetore dhe ciklin e përgjithshme buxhetor si dhe afatet buxhetor, del se mbi 50% të anketuarve nuk kanë informacione të mjaftueshme lidhur me këto procese të cilat nuk publikohen në mënyrë të vazhdueshme për publikun e gjerë.

Sa i përket nevojave të qytetarëve dhe përmirësimet më të nevojshme në komunën, të anketuarit listuan investimet në pajisje për sheshe sportive, kënde të lojërave, ulëse/tavolina dhe përmirësimi i mirëmbajtjes në rrugët dytësore.

Lidhur me pjesëmarrjen e publikut në vendim-marrje e në veçanti në takime të kuvendit komunal, komitetin për politikë dhe financa, debate publike, dëgjime buxhetore etj, niveli i pjesëmarrjes mbetet sëultë sepse prej 100 të intervistuar, 76 janë përgjigjur se nuk kanë marrë pjesë në asnjë takim të lartpërmendur, 16 janë përgjigjur se kanë marrë pjesë vetëm në debate publike, 6 në dëgjime buxhetor dhe vetëm 2 në mbledhje të kuvendit komunal.

Të anketuarit kërkuan adresim urgjent në kujdesi shëndetësorë primar, terrenet sportive, parqet dhe fushat rekreative. Në lidhje me besueshmërinë ndaj përfaqësuesve të komunës nëse marrin në konsideratë mendimet e qytetarëve të komunës, 51 të anketuarave thanë se disa mendime merren në konsideratë, 27 marrin në konsideratë shumë mendimet e juaja dhe vetëm 22 thanë se nuk i marrin parasysh aspak.

Sa i përket pyetjes “Unë pranoj shërbime të mira për taksat komunale që i paguaj”, 53% e të anketuarve janë përgjigjur me JO dhe 47 me PO d.m.th. jo të gjithë të anketuarit besojnë se do të pranojnë shërbime të mira për taksat komunale që i paguajnë. Nga të gjeturat 58% të anketuarave ende nuk kanë njohuri se kujt duhet t’i drejtohen nëse do të nevojitet ndihma nga komuna, kurse 42 janë në dijeni të plotë.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***"Ky projekt u financua përmes grantit të Ambasadës Amerikane në Prishtinë.***

***Mendimet, përfundimet dhe konkludimet apo rekomandimet e shprehura këtu janë të Autorit(ëve) dhe jo medoemos pasqyrojnë qëndrimet e Departamentit të Shtetit."***

******